**Gilbert Jeremy Gottfried** (28. helmikuuta 1955 New York – 12. huhtikuuta 2022 New York) oli yhdysvaltalainen stand up -koomikko ja näyttelijä. Hänet tunnetaan ääninäyttelijänä muun muassa Jagon ääniroolista piirroselokuvissa *Aladdin*, *Jafarin paluu*, ja *Aladdin ja Varkaiden kuningas* sekä animaatiosarjassa *Mikin klubi*. Gottfriedin tavaramerkit stand-up-koomikkona olivat hänen korviaraastava äänensä, liioitellut eleensä, tihrusilmäinen katseensa ja räävittömät herjansa.

Gottfried aloitti uransa 15-vuotiaana ja ryhtyi kiertämään Yhdysvaltoja stand-up koomikkona. Hän nousi maanlaajuisesti tunnetuksi vuosina 1980–1981 saatuaan kiinnityksen *Saturday Night Liveen*. Vuonna 1983 hän esiintyi myöhäisillan *Thicke of the Night* -ohjelmassa sekä pikkurooleissa elokuvissa. Sen jälkeen hän aloitti oman myöhäisillan shownsa, *USA Up All Night*. Vuonna 1992 hän antoi äänensä Disneyn *Aladdinin* papukaija Jagolle, minkä jälkeen hän teki useita muitakin äänirooleja animaatioelokuvissa. Gottfried jatkoi uraansa myös aktiivisena stand-up-koomikkona ja esiintyi säännöllisesti suosituissa talk showeissa kuten *The Tonight Show with Jay Leno* ja *The Howard Stern Show*.

Dokumenttielokuvassa *The Aristocrats* (2005) koomikot kertovat samannimistä, erityisen törkeää sisäpiirin vitsiä, josta tuli tunnettu sen jälkeen, kun Gottfried esitti sen julkisesti vuonna 2001. Tuolloin Gottfried oli halunnut vitsailla syyskuun 11. päivän iskuista. Kun hän sen oli tehnyt, yleisö kääntyi jyrkästi häntä vastaan. Yleisöstä huudettiin: "Liian pian!", ja tästä huudosta tuli samana iltana kuuluisa. Huomattuaan, ettei hänellä ollut enää mitään menetettävää, Gottfried päätti kertoa yleisölle The Aristocrats -vitsin version, joka oli sanoinkuvaamattoman törkeä, kesti lähes kymmenen minuuttia ja jonka myöhemmin sanottiin olevan vitsin kaikista versioista paras. Yleisö riehaantui. Tapauksen jälkeen Gottfried muutti tyyliään aiempaa likaisempaan suuntaan. The Aristocrats -vitsistä tuli hänen tavaramerkkinsä.

Gottfried kuoli 67-vuotiaana Manhattanilla 12. huhtikuuta 2022 sairastettuaan pitkään kammiotakykardiaa.

Dokumenttielokuvia
------------------

* Neil Berkeley: *Gilbert* (2017)
* Penn Jillette & Paul Provenza: *The Aristocrats* (2005)

Lähteet
-------

1. ↑  Gilbert Gottfried Twitterissä *Twitter*.  12.4.2022. Viitattu 12.4.2022. (englanniksi)
2. 1 2  Barnes, Mike: Gilbert Gottfried, Controversial Comedian With the Shrillest of Voices, Dies at 67 *The Hollywood Reporter*.  12.4.2022. Viitattu 13.4.2022. (englanniksi)
3. 1 2  Gilbert Gottfried Biography. *Starpulse.com*.  Arkistoitu 12.10.2012. Viitattu 25.6.2012. (englanniksi)
4. ↑  About Gilbert. *Gilbertgottfried.com*.  Arkistoitu 25.10.2012. Viitattu 25.6.2012. (englanniksi)
5. ↑  Matt Keeley Night Editor: Gilbert Gottfried's Aristocrats Joke Was Part of a Storied Stand-Up Legacy *Newsweek*.  12.4.2022. Viitattu 26.11.2023. (englanniksi)
6. 1 2 3  Gilbert Gottfried: Gilbert Gottfried on His Infamous 9/11 Joke and ‘Too Soon’ *Vulture*.  2.2.2016. Viitattu 26.11.2023. (englanniksi)
7. ↑  Owen Gleiberman: Film Review: ‘Gilbert’ *Variety*.  8.11.2017. Viitattu 26.11.2023. (englanniksi)
8. ↑  Jordan Julian: Remembering Gilbert Gottfried’s Iconic ‘Aristocrats’ Joke *The Daily Beast*.  12.4.2022. Viitattu 26.11.2023. (englanniksi)
9. ↑  Jesse David Fox: After a 9/11 Joke Bombed, Gilbert Gottfried Told the Dirtiest Joke in Comedy *Vulture*.  9.9.2019. Viitattu 26.11.2023. (englanniksi)
10. ↑  Owen Gleiberman: Film Review: ‘Gilbert’ *Variety*.  8.11.2017. Viitattu 26.11.2023. (englanniksi)
11. ↑  Jordan Julian: Remembering Gilbert Gottfried’s Iconic ‘Aristocrats’ Joke *The Daily Beast*.  12.4.2022. Viitattu 26.11.2023. (englanniksi)

Aiheesta muualla
----------------

* Gilbert Gottfried Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* IdRef

 |

 |